Krajská prokuratúra Banská Bystrica 
Partizánska cesta 1, 975 62 Banská Bystrica 1

Sp. zn. : Kv 29/13/6600	Banská Bystrica, 22.7.2013
EEČ : 2-44-5-2013

U Z N E S E N I E

Trestná vec:	obvinený XXXXX 
Zločin:	Úverový podvod podľa § 222 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Krajskej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ktorého sa dopustil na tom skutkovom základe, že

1 .       v snahe získať pre seba neoprávnený prospech sa vzájomne dohodol s XXXXX, XXXXX, že požiada o úver na nákup tovaru, k čomu mu XXXXX zabezpečil falošné rozhodnutie Sociálnej poisťovne ústredie Bratislava, ul. 29. augusta č. 8, pod číslom XXXXX zo dňa 8.12.2011, s vedomím, že je falošné, na čo sa dňa 22.2.2012 spoločne s ním dostavil do predajne NAY v Lučenci, kde požiadal o poskytnutie pôžičky vo výške 933,45,- € od spoločnosti Consumer Finance Holding a.s., XXXXX, 060 01 XXXXX, XXXXX kde do žiadosti uviedol nepravdivé údaje o svojom príjme a medzi požadovanými dokladmi potrebnými k posúdeniu schopnosti žiadateľa splácať poskytnutú pôžičku predložil falošné rozhodnutie Sociálnej poisťovne ústredie Bratislava XXXXX zo dňa 8.12.2011 o zvýšení starobného dôchodku na 485,30,- € mesačne, ako pravé, pričom v tom čase bol invalidný dôchodca a poberal invalidný dôchodok vo výške 184,- € a vedel, že nespĺňa podmienky na získanie pôžičky, na podklade ním uvedených údajov mu bola schválená pôžička vo výške 933,45,- € a dňa 22.2.2012 v Lučenci podpísal zmluvu o pôžičke č. XXXXX, predmetom ktorej bolo poskytnutie pôžičky vo výške 933,45,- €, ktorú sa zaviazal spolu s príslušným navýšením splácať v pravidelných ôsmych mesačných splátkach po 133,35,- € odo dňa 20.3.2012, následne po uhradení akontácie vo výške 133,35,- € televízor spoločne prevzali, avšak do dnešného dňa neuhradil ani jednu splátku, čím sa spoločne s XXXXX dopustil úmyselného konania, ktorým uviedo spoločnosť Consumer Finance Holding a.s., XXXXX, 060 01 XXXXX, IČO:XXXXX, do omylu v otázke splnenia podmienok na poskytnutie a splácanie úveru a celková spôsobená škoda predstavuje sumu vo výške 1.066,80,- €,

2.         v snahe získať pre seba neoprávnený prospech sa vzájomne dohodol s XXXXX, nar. XXXXX, že požiada o úver, k čomu mu XXXXX zabezpečil falošné rozhodnutie Sociálnej poisťovne ústredie Bratislava, ul. 29. augusta č. 8, pod číslom XXXXX, zo dňa 8.12.2011,s vedomím, že je falošné, na čo sa dňa 13.3.2012 spolu s XXXXX dostavil do pobočky Tatra banky v Lučenci, kde požiadal o poskytnutie úveru vo výške 7000,- €, kde do žiadosti o poskytnutie úveru- Nová žiadosť č. XXXXX uviedol nepravdivé údaje o svojom príjme a medzi požadovanými dokladmi potrebnými k posúdeniu schopnosti žiadateľa splácať poskytnutý úver predložil falošné rozhodnutie Sociálnej poisťovne ústredie XXXXX č. XXXXX zo  dňa 8.12.2011 o zvýšení starobného dôchodku na 485,30,- € mesačne, ako pravé, pričom v tom čase bol invalidný dôchodca a poberal invalidný dôchodok vo výške 184,- € a vedel, že nespĺňa podmienky na získanie pôžičky, na podklade ním uvedených údajov mu bola žiadosť o úver schválená a dňa 14.3.2012, na uvedenej pobočke banky, uzavrel Zmluvu o poskytnutí spotrebiteľského úveru s poistením pre fyzické osoby  XXXXX predmetom ktorej bolo poskytnutie úveru vo výške 7.000,- €, ktorý sa zaviazal spolu s príslušným navýšením splácať v pravidelných 72 mesačných splátkach po 152,31,- € odo dňa 19.4.2012, finančné prostriedky z úveru si rozdelil s XXXXX, avšak poskytnutý úver riadne nesplácajú, čím sa spoločne s XXXXX dopustil úmyselného konania, ktorým uviedol spoločnosť Tatra banka, a.s., so sídlom Bratislava, XXXXX, do omylu v otázke splnenia podmienok na poskytnutie a splácanie úveru a celková spôsobená škoda predstavuje sumu vo výške 7.290,43,- €

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa PZ zo dňa 7.2.2013 pod ČVS:ORP-55/OEK-LC-2013 bolo začaté a súčasne vznesené obvinenie XXXXX, XXXXX a XXXXX, nar. XXXXX, pre prečin úverového podvodu podľa § 222 ods. 1 Tr. zák. spáchaný formou spolupáchateľstva podľa § 20 Tr. zák. na tom skutkovom základe ako je uvedené vo výrokovej časti predmetného uznesenia.

Dňa 27.2.2013 bol spisový materiál pod ČVS:ORP-55/OEK-LC-2013 odstúpený Okresnému riaditeľstvu PZ v Brezne, odboru kriminálnej polície, z dôvodu spojenia tejto trestnej veci XXXXX  k jeho trestným veciam vedeným pod ČVS:ORP-230/OEK-BR-2012. Uznesením vyšetrovateľa PZ zo dňa 8.3.2013 bola odstúpená trestná vec XXXXX a XXXXX podľa § 21 ods. 3 Tr. por. (per analogiam ) s poukazom na § 18 ods. 1 Tr. por., spojená na spoločné konanie.

Uznesením vyšetrovateľa PZ zo dňa 12.3.2013 pod ČVS:ORP-109/OEK-LC-2013 bolo začaté trestné stíhanie a súčasne vznesené obvinenie XXXXX, nar. XXXXX, a XXXXX, nar. XXXXX, pre zločin úverového podvodu podľa § 222 ods. 1, ods. 3 písm. a) Tr. zák. spáchaný formou spolupáchateľstva podľa § 20 Tr. zák. na tom skutkovom základe ako je uvedené vo výrokovej časti predmetného uznesenia.

Dňa 4.4.2013 bol spisový materiál pod ČVS:ORP-109/OEK-LC-2013 odstúpený Okresnému riaditeľstvu PZ v Brezne, odboru kriminálnej polície, z dôvodu spojenia tejto trestnej veci XXXXX a XXXXX k ich trestným veciam vedeným pod ČVS:ORP-230/OEK-BR-2012. Uznesením vyšetrovateľa PZ zo dňa 26.4.2013 bola odstúpená trestná vec XXXXX a XXXXX podľa § 21 ods. 3 Tr. por. ( per analogiam ) s poukazom na § 18 ods. 1 Tr. por., spojená na spoločné konanie.

V priebehu vyšetrovania bolo zistené, že obvinený XXXXX, nar. XXXXX, naposledy trvale bydliskom XXXXX, okr. XXXXX, zomrel dňa XXXXX v obci XXXXX Do vyšetrovacieho spisu bol zabezpečený úmrtný list vystavený dňa 24.5.2013 matričným úradom obce XXXXX

Za účelom urýchlenia trestného konania bolo konanie proti obvinenému XXXXX uznesením vyšetrovateľa PZ Okresného riaditeľstva PZ v Brezne, odboru kriminálnej polície zo dňa 10.6.2013  podľa § 21 ods. 1 Tr. por. vylúčené zo spoločného konania  vedeného pod ČVS:ORP-230/OEK-BR-2012 na samostatné konanie vedené na odbore kriminálnej polície Okresného riaditeľstva PZ v Brezne pod ČVS:ORP-249/OEK-BR-2013.

Podľa ustanovenia § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9.

Podľa ustanovenia § 9 ods. 1 písm. d) Tr. por. trestné stíhanie nemožno začať, a ak bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

    	Preto som rozhodol tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Radovan Vinc
prokurátor